open-index/open-wikipedia-markdown huggingface dataset:
Pilro tridáctilo

O **pilro tridáctilo** ou **pilro bulebule** (*Calidris alba*) é unha ave limícola de pequeno tamaño.

## Descrición 
Mide de 18 a 21&nbsp;cm de lonxitude. No inverno destaca pola súa plumaxe moi clara: a parte superior é gris ou gris moi clara, case branca, a inferior é branca. Teñen unha mancha negra nos ombreiros. As patas e o bico son escuras. Ten tres dedos nos pés, faltando o dedo posterior. En voo teñen aparenza gris pratexada, cunha banda alar branca ben visible.

## Reprodución 
Cría na tundra ártica e en illas árticas coma as Spitzbergen. A subespecie *Calidris a. alba* cría na zona eurasiática e a *C. a. rubida*, na americana.

A época de cría é curta. Fan en xeral dúas postas de 3 ou 4 catro ovos de cor verde oliva cada unha.

## Hábitat é distribución 
En inverno aparece a miúdo en praias de area, nas que captura crustáceos é vermes. É caraterística a súa habilidade para fuxiren das ondas sen ter que voar. Dependendo das poboacións fan só migracións curtas no inverno ou de longa distancia, que os levan ata Suráfrica, Australia e Suramérica.

## Galería de imaxes 

Ficheiro:Ave de playa 1.jpg
Ficheiro:Ave de playa 2.jpg
Ficheiro:Ave de playa 3.jpg
Ficheiro:Ave de playa 4.jpg
Ficheiro:Ave de playa 5.jpg
Ficheiro:Pirlo bulebule.png

## Notas
Sport Club Corinthians Paulista

O **Sport Club Corinthians Paulista** é un club brasileiro de fútbol con sede en São Paulo. Foi fundado o 1 de setembro de 1910. É tamén coñecido como "Timão" (*Equipón*) ou "Coringão". Os seus maiores rivais son o Palmeiras, São Paulo e Santos. En xaneiro de 2000 proclamouse campión da edición experimental da Copa Mundial de Clubs da FIFA, no Brasil. En 2012 conquistou por vez primeira na súa historia a Copa Libertadores.

## Datos do club 
* **Tempadas en 1ª**: 45
* **Tempadas en 2ª**: 1
* **Mellor posto na liga**: 1º en 1990, 1998, 1999, 2005, 2011, 2015
* **Peor posto na liga**: 28º en 2000 (non había descenso)
* **Participacións na Copa Libertadores**: 9
* **Mellor clasificación na Copa Libertadores**: campión (2012)
* **Maior goleada acadada**:
** En campionatos rexionais: Corinthians 12 - 2 Internacional-SP - 23 de outubro de 1921, no Campionato Paulista;
** En campionatos nacionais: Corinthians 10 - 1 Tiradentes-PI - 9 de febreiro de 1983, no Campionato brasileiro;
** En torneos internacionais: Corinthians 8 - 2 Cerro Porteño, Paraguai - 10 de marzo de 1999, na Copa Libertadores.
* **Máximo goleador**: Claudio - 306 goles
* **Máis partidos disputados**: Wladimir - 805 partidos

## Estadio 
O estadio do equipo é o **Alfredo Schürig**, con capacidade para 18.000 espectadores, tamén máis coñecido como **Fazendinha**. Debido á pequena capacidade, este estadio non é utilizado para partidos oficiais. O club xoga os seus partidos no Corinthians Arena con capacidade para 47.605 espectadores.

## Uniforme 
* **Uniforme titular**: camiseta branca, pantalón negro e medias brancas.
* **Uniforme suplente**: camiseta a franxas verticais negras e brancas, pantalóns e medias negras.
* **Terceiro uniforme**: camiseta violeta, pantalóns e medias negras.

## Adestradores 
O adestrador deportivista actual é Fábio Carille..

## Xogadores famosos 
## Palmarés Oficial de Fútbol Profesional: 50 
### Competicións Mundiais (FIFA): 2 
* **Copa Mundial de Clubs da FIFA (2)**: 2000, 2012

### Competicións Continentais (Commebol): 2 
* **Copa Libertadores (1)**: 2012
***Recopa Sul-Americana** **(1):** 2013

### Competicións Nacionais (CBF): 12 
* **Campionato Brasileiro de Fútbol Série A (7)**: 1990, 1998, 1999, 2005, 2011, 2015, 2017
* Campionato Brasileiro de Fútbol Série B **(1)**: 2008
* Copa do Brasil **(3)**: 1995, 2002, 2009
* Supercopa do Brasil **(1)**: 1995

### Competicións Inter-Estatais (FPF e FFERJ): 5 
* Torneo Rio-São Pablo **(5)**: 1950, 1953, 1954, 1966, 2002

### Competicións Estatais (FPF): 29 
* **Campionato Paulista (29): **1914, 1916, 1922, 1923, 1924, 1928, 1929, 1930, 1937, 1938, 1939, 1941, 1951, 1952, 1954, 1977, 1979, 1982, 1983, 1988, 1995, 1997, 1999, 2001, 2003, 2009, 2013, 2017, 2018 ,2019

## Notas 
## Véxase tamén 
### Ligazóns externas 
* Páxina oficial do Corinthians
Poder executivo

Seguindo o esquema de Montesquieu, o **poder executivo** é un dos tres poderes do Estado moderno, cuxa función é executar as leis aprobadas polo poder lexislativo.

O poder executivo é desenvolvido polo goberno do Estado. Este está sometido ao control parlamentario e ao control xudicial, nun sistema de pesos e contrapesos no que cada poder controla aos demais a través de distintos mecanismos, que se estudan na teoría da separación de poderes.

## Véxase tamén
### Outros artigos 
* Poder lexislativo
* Poder xudicial
* Administración pública
* Goberno
Estado de dereito

O **Estado de dereito** é unha forma de estado, nacida da evolución das doutrinas da Revolución francesa, que se caracteriza porque os poderes públicos (poder executivo poder lexislativo e poder xudicial) están sometidos á lei. O Estado de Dereito está dotado dunha Constitución, que é a lei suprema que establece as bases da convivencia política.

O seguinte estadio do Estado de dereito é o Estado social.
Lexislatura

Enténdese por **lexislatura** o período de tempo que transcorre entre eleccións políticas, e correspóndese co mandato no que os órganos lexisladores (Cámara alta ou Cámara dos senadores e/ou Cámara baixa ou Cámara dos deputados) exercen as súas funcións. No Parlamento de España e nos de todas as súas comunidades autónomas as lexislaturas teñen unha duración ordinaria máxima de catro anos. Cabe dicir o mesmo no que respecta ás eleccións das administracións locais.

## Notas 
## Véxase tamén 
### Outros artigos 
* Poder lexislativo
Sentenza

[miniatura|Lectura das sentenzas dos [Xuízos de Núremberg|Xuízos de Núrenberg. ]]
A **sentenza** é un acto xudicial por medio do cal o xuíz ou o tribunal resolve un xuízo, pronunciándose sobre as cuestións formuladas polos litigantes (demandante e demandado no caso dos preitos civís; denunciante/acusador e denunciado -querelante ou querelado- nos asuntos penais etc.).

A sentenza debe ser sempre motivada, é dicir, debe conter tanto o fundamentos de feito como os de dereito nos que se basea o xuíz ou tribunal para ditar a parte dispositiva

## Estrutura 
Con independencia dos requirimentos que cada lexislación estatal estableza segundo cadansúa ordenación procesual, a sentenza adoita ter a seguinte estrutura:

* *Fundamentos de feito*: que son os extremos e alegacións fácticas que os litigantes expoñen e o xuíz entende relevantes, por mor de telos en conta na resolución do asunto.
* *Fundamentos de Dereito*: que é a parte da sentenza que contén, como o seu nome indica, o dereito aplicable, sexan leis, costumes, principios xerais do dereito, xurisprudencia ou doutrina xurídica e que teñan relevancia para resolver o asunto.
* *Parte dispositiva* (ou decisión xudicial), que é a parte máis importante da resolución, na que o xulgador resolve as cuestións formuladas polo demandante e, no caso de que exista reconvención, polo demandado
[miniatura|Sentenzas do Tribunal Supremo da [Arxentina (1986)]]
As sentenzas poden conter pronunciamento en materia de custas procesuais, que se impoñen na parte dispositiva da sentenza ao litigante vencido ou que, mesmo vencendo no litixio, tivese litigado con temeridade ou mala fe procesual, segundo o criterio do xulgador. Os pronunciamentos en materia de **custas procesuais** tamén poden ser obxecto de recurso.

## Clases 
* Pola súa recorribilidade:
As sentenzas poden ser recorribles ou non recorribles, segundo caiba cntra elas unha revisión por parte do Triunal xerarquicamente superior.

* Polo órgano que as dita:
As sentenzas poden ditarse en primeira instancia ou en segunda instancia. No primeiro caso, é ditada normalmente polo xuíz resolvendo o preito, e no segundo é normalmente un tribunal quen a dita, resolvendo o recurso formulado contra a sentenza do xuíz inferior. Porén, non todas as sentenzas son recorribles, como vai dito.

## Véxase tamén 
### Outros artigos 
* Auto
* Providencia
* Xuíz
* Tribunal
* Xustiza
* Xuízo
Eothyrididae

Os **Eothyrididae** foron un pequeno e primitivo grupo de animais insectívoros pertencentes a categoría dos synapsida. Só se coñecen dous xéneros Eothyris e Oedaleops, ámbolos dous da primeira parte do Permiano en Norte América.

## Véxase tamén 
### Ligazóns externas 
* Tree of Life 
* Palaeos Vertebrates 390.100 Synapsida
* Kheper.net
Eothyris

Os ***Eothyris*** son un xénero fósil de animais da familia Eothyrididae. Trátase de insectivoros que se encontran dentro da clase Synapsida.

Só se coñece unha especie, *Eothyris parkeyi* (Romer), dunha caveira atopada na formación "Belle Plains" en Texas. O restos son da primeira parte do Permiano.

## Véxase tamén 
### Ligazóns externas 
* www.kheper.net
* www.palaeos.com
FIFA World Player 2006

O premio **FIFA World Player 2006** gañouno o xogador italiano Fabio Cannavaro. Rematou diante do centrocampista retirado Zinedine Zidane e o gañador do FIFA World Player 2005 Ronaldinho na rolda final de votacións.

## Results
FIFA World Player 2005

O premio **FIFA World Player 2005** gañouno o xogador brasileiro Ronaldinho por segunda vez consecutiva e acadando a maior puntuación total neste premio, superando a acadada por Rivaldo. Rematou diante do centrocampista do Chelsea Frank Lampard e do seu compañeiro de equipo no Barcelona Samuel Eto'o na rolda final de votacións.

## Resultados
Punto de fusión

O **punto de fusión** é a temperatura do momento no cal unha substancia pasa do estado sólido ao estado líquido. Nas substancias puras, o proceso de fusión ocorre nun momento determinado. Este punto non depende da presión.

O material co punto de fusión máis alto é o grafito, cun punto de fusión de 3.948&nbsp;K. O metal puro co punto de fusión máis elevado é o volframio: 3683-3687-3695 K.

## Notas 
## Véxase tamén
### Outros artigos
* Punto de ebulición
Poder lexislativo

O **poder lexislativo** é un dos tres poderes do Estado moderno. A súa función específica é a aprobación das leis. Xeralmente, está a cargo dun corpo deliberativo (congreso, parlamento ou asemblea de representantes).

Montesquieu propuxo no seu soado libro *O Espírito das Leis*, que era necesario que as funcións do Estado se dividisen entre distintos poderes (lexislativo, executivo e xudicial), para que mediante diversos mecanismos o poder controle o poder, a fin de evitar a tiranía.

Moitas constitucións modernas, seguindo o modelo que establece o Artigo Primeiro da Constitución dos Estados Unidos, establecen un poder lexislativo **bicameral** (isto é: composto de dous cámaras, por exemplo o senado e o congreso dos deputados. En moitos outros países, ao contrario, hai un sistema **unicameral**.miniatura|En azul os países con parlamentos bicamerais e en amarelo os países que contan cunha soa cámara lexislativa.|centro
## Véxase tamén 
### Outros artigos 
* Lexislatura
* Poder executivo
* Poder xudicial
* Separación de poderes
Cindy Sheehan

**Cindy Lee Miller Sheehan**, nada en Bellflower (California) o 10 de xullo de 1957, é unha activista estadounidense contra a guerra en Iraq.

## Traxectoria 
Fíxose coñecida a raíz da morte de seu fillo, Casey Sheehan, no conflito, o 4 de abril de 2004, convertida en icona do movemento contra a guerra, atraeu a atención internacional pola súa prolongada acampada ás portas do rancho de George W. Bush en Crawford (Texas), esixindo un encontro co presidente para que lle explicase os motivos da invasión a Iraq, esa acampada coñeceuse como Camp Casey. En maio de 2007, decepcionada co seu partido, o Partido Demócrata, deu por finalizada a súa campaña antiguerra.
Oedaleops

O xénero ***Oedaleops*** o forman un grupo animais fósiles pertencentes a familia *Eothyrididae*. Como o xénero *Eothyris*, foron probablemente insectívoros. 

Anacos de caveiras de tres individuos e restos dalgúns membros foron atopados na formación 
"Abo Cutter" en Novo México. A idade destes restos corresponde co Permiano temperán.

## Ligazóns externas 
### En inglés 
* www.palaeos.com
* www.kheper.net
* gatito.valdosta.edu
Eupelycosauria

Os **Eupelicosaurios** orixinalmente estaban referidos á suborde *Pelicosauria* (Reisz 1987), aínda que isto foi redefinido por Laurin e Reisz (1997) para crear a clase *Synapsida* que inclúe os pelicosaurios, así como todos os terápsidos e os mamíferos.

## Clasificación 
### Taxonomía 
* **Serie Amniota**
** **CLASE SYNAPSIDA** *
*** **Orde Pelycosauria** *
**** **Suborde Caseasauria**
**** **Suborde Eupelycosauria** *
***** Familia Varanopseidae
***** Familia Ophiacodontidae
***** Familia Edaphosauridae
***** (sen rango) Sphenacodontia *
****** Familia Sphenacodontidae
*** **Orde Therapsida** *
** **Clase Mammalia**

## Ligazóns externas 
### En inglés 
* Eupelycosauria
Varanopseidae

Os **Varanopseidae** ou **varanopseidos** (chamados así debido aos trazos semellantes ao grupo dos varánidos) foron unha familia dos sinápsidos pelicosaurios que ademais de parecerse aos varánidos pode que tivesen o mesmo estilo de vida.

A maioría dos animais deste grupo tiñan un tamaño que oscilaba entre o dun rato e o dun can e as súas caveiras eran comprimidas, estreitas e alongadas. Os varanopseidos eran na súa maioría carnívoros aínda que algúns podían aumentar de tamaño cambiando de dieta e comendo insectos.
Os varanopseidos xurdiron no Carbonífero tardío e extinguíronse ao final do Permiano
 
## Taxonomía 
* Clase **Synapsida**
* Orde **Pelycosauria**
** **Eupelycosauria**
*** Familia **Varanopseidae**
**** *Basicranodon*
**** *Varanosaurus* 
**** *Archaeovenator*
**** Subfamilia **Mycterosaurinae**
***** *Mycterosaurus*
***** *Mesenosaurus*
**** Subfamilia **Varanodontinae**
***** *Elliotsmithia*
***** *Aerosaurus*
***** *Varanodon* 
***** *Varanops*

## Véxase tamén 
### Ligazóns externas 
* Varanopseidae - de Paleos
Ophiacodontidae

Os **Ophiacodontidae** ou **Ofiacodontos** foron uns animais reptilomorfos do grupo dos pelycosaurios sinápsidos. Apareceron no período Carbonífero tardío. Os xéneros *Archaeothyris*, e *Clepsydrops* foron dos que xurdiron máis temperáns dentro da familia dos ofiacodontos.

## Ligazóns externas 
### En inglés 
* Ophiacodontidae - de Paleos
Ferro Couselo

Os apelidos **Ferro Couselo** pode referirse a dous irmáns:

***Xesús Ferro Couselo**, historiador e investigador galego (1906-1975);
***Manuel Ferro Couselo**, relixioso e profesor galego (1910-1998).

## Véxase tamén
### Outros artigos
*
Ba Jin

, máis coñecido como , nado o 25 de novembro de 1904 e falecido o 17 de outubro de 2005, foi un dos escritores chineses máis lidos do século XX. A súa obra máis coñecida é , de 1933. Tamén foi un destacado esperantista. O seu relato "Noites de Marsella" foi publicado en galego por Edicións Xerais, na escolma *Flores e leña* (1982).

## Traxectoria 
Naceu en Chengdu, Sichuan no seo dunha familia de funcionarios que fixeran fortuna, o seu avó paterno gobernaba autocraticamente unha extense familia nunha mansión na cal vivían cinco xeracións e máis os criados, de pequeno ensinoulle a ler e escribier súa nai e logo profesores privados. Lector avido quedou impresionado polo pensamento de Kropotkin e Emma Goldman. En 1920 entrou na Escola de Idiomas local para estudar inglés, participou activamente no movemento estudantil e entrou nun grupo anarquista, en 1923 marchou a Sanghai para continuar os seus estudos pero acabou matriculándose en Nanjing onde se especializa en esperanto, en 1927 viaxa a París para estudar francés, participou na campaña internacional para salvar aos anarquistas Sacco e Vanzetti da pena de morte nos Estados Unidos, chegando a manter unha breve relación epistolar con Vanzetti, traduciu ensaios de pensadores anarquistas ao chinés e escribiu a súa primeira novela, *Mièwáng* (灭亡, "Destrución") que publicou por entregas nunha revista literaria, xa de volta na China, en 1929. En 1931 publicou *Jia* (家, "Familia") onde retrata a opresión a que se ven sometidos os membros dunha familia autocrática, baseándose na súa propia familia, a novela marcou a toda unha xeración que se viu retratada nela e xunto con *Chūn* (春, "Primavera", 1938) e *Qiū* (秋, "Outono", 1940) forma unha triloxía. Durante a Segunda Guerra Chinesa-Xaponesa Ba Jin participou en labores de propaganda contra os xaponeses e escribiu a triloxía *Huǒ* (火, "Lume") descrición da China resistente. Despois da derrota do Xapón e na guerra civil Ba Jin mantivo o seu pensamento anarquista polo que foi duramente criticado polo Partido Comunista pero tras o triunfo deste en 1949 decidiu permanecer no país e ingresar no Partido Comunista da China, foi deputado por Sichuan. Durante a Revolución Cultural foi perseguido e humillado, rehabilitado en 1977, foi presidente da Asociación de Escritores desde 1983. Esperantista convencido foi vicepresidente da Liga Chinesa de Esperanto.

## Traducións 
### En galego 
* "Noites de Marsella" (1982). En Varios autores, *Flores e leña*. Tradución directa ao galego de Fernando Pérez-Barreiro Nolla. Xerais. 

### En castelán 
* *Familia* (2014). Tradución directa ao castelán de Eulàlia Jardí Soler. Libros del Asteroide. 

### En catalán 
* *Nits fredes* (2013). Tradución directa ao catalán de Eulàlia Jardí Soler. Viena Edicions. 
* *Primavera* (2016). Tradución directa ao catalán de Eulàlia Jardí Soler. Viena Edicions. 

## Notas 
## Véxase tamén 
### Ligazóns externas 
* 巴金 (La literatura china traducida en España)
FK Ekranas

**Futbolo Klubas Ekranas** é un club de fútbol de Lituania, fundouse en 1964 xoga na cidade de Panevėžys. Gañou os campionatos lituanos en 1985, 1993 e 2005, a Copa de Lituania en 1985, 1998 e 2000, e a Supercopa de Lituania en 1998 e 2006. Participou pola primeira vez na Copa de Europa en 1993

Cóntanse entre os xogadores que pasaron polo equipo:

* Marius Stankevičius (ao Brescia en 2001)
* Edgaras Česnauskis (ao Dinamo de Kíiv en 2002)
* Deividas Česnauskis (ao FC Dinamo de Moscova en 2000)
* Vaidotas Šlekys (ao FC Wil (Suíza) en 1993)
* Egidijus Majus (ao FC Zenit San Petersburgo en 2004)
* Darius Gleveckas (ao Shakhtar Donetsk en 1998)
Edaphosauridae

Os **Edaphosauridae** ou **Edafosaurios** son unha familia de reptilomorfos da clase dos sinápsidos que apareceron no Carbonífero superior e se extinguiron no Permiano inferior en Norteamérica. A maioría tiñan 3 metros ou máis de largo e a súa característica predominante era que tiñan unha vela de pel cunha probable función termorreguladora.
Os edafosaurios foron herbívoros, tendo as formas máis primitivas como o *Ianthasaurus*, uns 60 centímetros de longo, mentres que os sucesivos animais como o *Edaphosaurus* superaban xa os 3 metros.

## Ligazóns externas 
### En inglés 
* Edaphosauridae
First Impressions of Earth

***First Impressions of Earth*** é o terceiro álbum da banda estadounidense de indie rock The Strokes. Foi editado o 3 de xaneiro do ano 2006, e foi precedido do sinxelo "Juicebox" algunhas semanas antes.

## Listaxe de cancións 
Todos os temas foron compostos por Julian Casablancas, agás onde se indique.
# "You Only Live Once" – 3:09
# "Juicebox" – 3:17
# "Heart in a Cage" – 3:27
# "Razorblade" – 3:29
# "On the Other Side" – 4:38
# "Vision of Division" – 4:20
# "Ask Me Anything" (Julian Casablancas/Nick Valensi) – 3:12
# "Electricityscape" – 3:33
# "Killing Lies" (Julian Casablancas/Nikolai Fraiture) – 3:50
# "Fear of Sleep" – 4:00
# "15 Minutes" – 4:34
# "Ize of the World" – 4:29
# "Evening Sun" (Julian Casablancas/Fabrizio Moretti) – 3:06
# "Red Light" – 3:11
Sphenacodontidae

Os **Sphenacodontidae** ou **esfenacodontidos** son un grupo animais que se atopan en estado fósil. Inclúense dentro do grupo dos sinápsidos pelicosaurios e no suborde dos Eupelycosauria. Estes animais viviron entre o Carbonífero superior (uns 300 millóns cara a atrás) ata o final do Permiano inferior (260 millóns de anos). Durante cerca de 40 millóns de anos, estes animais desenvolveron o rol de superdepredadores en terra firme, creando o nicho ecolóxico que actualmente ocupan os leóns e tigres.
 
## Véxase tamén 
### Ligazóns externas 
* Synapsida: Sphenacodontia 
* Deuterostoma/Chordata/Synapsida/Pelycosauria/Sphenacodontidae.htm Sphenacodontidae - lista de especies
Biarmosuchia

Os **Biarmosuchia**, tamén coñecidos como **Eotitanosuchia** e **Phthinosuchia** son un grupo de primitivos terápsidos do Permiano. Tiñan un tamaño moderado e atopábanse entre os antigos pelycosauria sphenacodontidae e os máis avanzados therapsida.

## Características 
O caveira do Biarmosuchia e moi similar a dos sphenacodontidae, diferindo so no longo da fenestra do óso temporal.

## Ligazóns externas 
* Therapsida: Biarmosuchia de Palaeos
Distriz

Como topónimo **Distriz** pode referirse a:

;En Galiza
***Distriz**, parroquia do concello de Monforte de Lemos;
***Distriz**, parroquia do concello de Vilalba;
***Distriz**, lugar da parroquia de Albarellos, no concello de Boborás;
***Distriz**, lugar da parroquia de Meilán, no concello de Lugo.
Codesido

O topónimo **Codesido** é un fitónimo que indica a existencia de codesos. Pode referirse a:

;En Galiza
***Codesido**, parroquia do concello de Vilalba;
***Codesido**, lugar da parroquia de Bergondo, no concello de Bergondo;
***Codesido**, lugar da parroquia de Boimil, no concello de Boimorto;
***Codesido**, lugar da parroquia de Oca, no concello de Coristanco;
***Codesido**, lugar da parroquia de Laiosa, no concello do Incio;
***Codesido**, lugar da parroquia de Ribasar, no concello de Rois.

;Castro de Galiza
***Castro de Codesido**, poboado fortificado de Vilalba.

## Notas
## Véxase tamén
### Outras páxinas
***Codesidos**, lugar da parroquia de Rois, no concello de Rois;
***Codesiño**, lugar da parroquia de Soandres, no concello da Laracha.
Gianni Celati

**Gianni Celati**, nado en Sondrio o 10 de xaneiro de 1937 e finado o 2 de xaneiro de 2022, foi un escritor, tradutor e crítico literario italiano.

## Traxectoria 
Celati pasou a infancia e adolescencia na provincia de Ferrara, estudou literatura inglesa na Universidade de Boloña e doutorouse cunha tese sobre James Joyce. No ano 1970 publicou a súa primeira novela, *Comiche*, á que seguiron *Le avventure del Guizzardi* (1972), *La banda dei Sospiri* (1974) e *Lunario del paradiso* (1978), nun estilo cómico e fantasioso que se saía da norma académica. Nestes anos publicou tamén traducións de clásicos ingleses.

Tras un longo silencio literario que pasou ensinando na Universidade Cornell de Ithaca (Estado de Nova York, USA) e que rematou en 1984 coa publicación do libro de relatos *Narratori delle pianure*, cambiou completamente de estilo, cunha lingua sinxela cos personaxes reducidos á mínima expresión. No ano 2006 gañou o Premio Viareggio con *Vite di pascolanti*.
Corvelle

Como topónimo **Corvelle** pode referirse a:

;En Galiza
***Corvelle**, parroquia do concello de Bande;
****Corvelle**, lugar de dita parroquia;
***Corvelle**, parroquia do concello de Sarria;
****Corvelle**, lugar de dita parroquia;
***Corvelle**, parroquia do concello de Vilalba;
****Corvelle de Abaixo**, lugar de dita parroquia;
***San Martiño de Corvelle**, parroquia do concello da Pastoriza;
***Corvelle**, lugar da parroquia de Coeo, no concello de Lugo;
***Corvelle**, lugar da parroquia dos Ánxeles, no concello de Melide;
***Corvelle**, lugar da parroquia de Gueral, no concello da Peroxa;
***Corvelle**, lugar da parroquia de Proendos, no concello de Sober;
***Corvelle**, lugar da parroquia do Cadramón no concello do Valadouro;
***Corvelle**, lugar da parroquia de Vilapedre, no concello de Vilalba;
***Corvelle de Abaixo**, lugar da parroquia de Couzadoiro, no concello de Ortigueira;
***Corvelle de Arriba**, lugar da parroquia de Couzadoiro, no concello de Ortigueira;
***Vilar Corvelle**, lugar da parroquia de Muimenta, no concello de Cospeito;
***Vilar de Corvelle**, lugar da parroquia de Gueral, no concello da Peroxa.

## Véxase tamén
### Outros artigos
Pradairo de Montpellier

miniatura|Flores do pradairo de Montpellier na primavera.
O **pradairo de Montpellier** (***Acer monspessulanum***) é unha especie de pradairo nativa da rexión mediterránea, estendida desde Marrocos e Portugal no oeste até Turquía e o Líbano no leste, cara ao norte chega até os montes Xura en Francia e ata Alemaña. En Galiza aparece coma ornamental.

## Características 
E unha árbore follosa de tamaño medio que medra até unha altura de 10–15 m (raramente acada os 20 m). O toro mide uns 75&nbsp;cm de diámetro, con madeira cinsenta escura e suave nas árbores novas, e finamente estriada nos exemplares vellos. Entre as demais especies de pradairo distínguese polas súas pequenas follas trilobuladas duns 3–6&nbsp;cm, dunha cor verde escuro, cun tacto un pouco poroso. As follas caen no outono, normalmente cara novembro. As flores xorden na primavera, agromando en péndulos amarelos duns 2–3&nbsp;cm.

Existen numerosas subespecies e variedades, aínda que poucas son relevantes distintivamente. A máis coñecida é o *Acer monspessulanum microphyllum* de Turquía e o Líbano.

En Europa é unha especie moi rara fóra de parques e refuxios botánicos.

## Véxase tamén 
### Outros artigos 
* *Acer* (xénero)
Dinocephalia

Os **Dinocephalia** ou **Dinocefalios** son un grupo de animaís que están entre os primeiros individuos da orde therapsida e que xurdiron no Permiano medio, aínda que logo se extinguiron sen deixar descendentes.

## Clasificación 
### Taxonomía 
Fixéronse recentes descubrimentos entre as relacióncións dos membros deste grupo, polo que a seguinte clasificación so é provisional:

* **CLASE SYNAPSIDA**
** Orde **THERAPSIDA**
*** Suborde **DINOCEPHALIA**
**** ? *Rhopalodon*
**** ? Familia Phreatosuchidae
***** *Phreatosuchus*
***** *Phreatosaurus*
**** Familia Estemmenosuchidae
***** *Estemmenosuchus*
****** *Estemmenosuchus uralensis*
****** *Estemmenosuchus mirabilis*
**** *Stenocybus*
**** **Anteosauria**
***** Familia Brithopodidae / Anteosauridae
****** *Brithopus*
****** Familia Syodontidae
******* *Syodon*
******* *Australosyodon*
****** *Deuterosaurus*
****** *Titanophoneus*
****** Subfamilia Anteosaurinae (ou Tribo Anteosaurini)
******* *Anteosaurus*
******* *Doliosauriscus*
**** **Tapinocephalia**
***** *Styracocephalus*
***** Familia Titanosuchidae
****** *Titanosuchus*
****** *Jonkeria*
***** Familia Tapinocephalidae
****** *Tapinocanius*
****** *Ulemosaurus*
****** *Moschops*
****** *Struthiocephalus*
****** *Tapinocephalus*

## Ligazóns externas 
### En inglés 
* Dinocephalia - Palaeos
Équidos

miniatura|Équidos
Chamamos **équidos** á familia de animais mamíferos de patas rematadas nun só dedo provisto de casco e pertencentes á orde dos perisodáctilos. De tódolos xeitos, son máis coñecidos por ser da familia dos cabalos cos que se asemellan. De certo, este grupo non só está composto por cabalos, senón que tamén atopamos outros animais semellantes como o asno ou tamén a cebra, todos eles do xénero dos ***Equus***.

## Clasificación 
* **Orde dos Perisodáctilos**
** **Familia Equidae**
*** '*Xénero *Equus***
**** **Subxénero *Equus'''*
***** Cabalo salvaxe, *Equus ferus*
****** Tarpán ou cabalo salvaxe eurasiático, *Equus ferus ferus* (extinto)
****** Cabalo de Przewalski, *Equus ferus przewalskii*
***** Cabalo doméstico, *Equus caballus*
***** *Equus scotti* (Prehistórico)
**** *'Subxénero *Asinus*'*
***** Asno, *Equus asinus*
***** Asno salvaxe africano, *Equus africanus*
****** Asno salvaxe nuba, *Equus africanus africanus*
****** Asno salvaxe somalí, *Equus africanus somalicus*
***** Asno asiático, *Equus hemionus*
****** Asno salvaxe mongol, *Equus hemionus hemionus*
****** Asno salvaxe sirio, *Equus hemionus hemippus* (extinto)
****** Asno salvaxe hindú ou Khur, *Equus hemionus khur*
**** *'Subxénero dos *Dolichohippus*'*
***** Cebra de Grévy, *Equus grevyi*
**** *'Subxénero *Hippotigris*'*
***** Cebra, *Equus quagga*
****** Quagga, *Equus quagga quagga* (extinto)
****** Cebra de Burchell, *Equus quagga burchellii*
****** Cebra de Grant, *Equus quagga boehmi*
****** Cebra de Selous, *Equus quagga borensis*
****** Cebra de Chapman, *Equus quagga chapmani*
****** Cebra de Crawshay, *Equus quagga crawshayi*
***** Cebra de montaña, *Equus zebra''
** Familia dos tapires
** Familia dos rinocerontes

## Híbridos 
Os híbridos máis comúns son:

* Mula, un cruzamento entre un burro e unha egua.
* Burreño, un cruzamento entre un cabalo e unha burra.

Os cruces de cebras son tamén coñecidos como cebroides.
Anomodontia

Os **Anomodontia** ou **anomodontos** son un dos tres maiores grupos de animais da orde therapsidas. Eles son na súa maioría herbívoros.

## Clasificación 
### Taxonomía 
* **Orde Therapsida**
* **SUBORDE ANOMODONTIA**
** *Anomocephalus*
** *Patranomodon*
** *Venyukoviamorpha
*** Familia Venyukoviidae
**** *Otsheria*
**** *Suminia*
** Infraorde **Dromasauria**
*** Familia Galeopidae 
** Infraorde **Dicynodontia**
*** Familia Eodicynodontidae
*** *Colobodectes*
*** Familia Endothiodontidae
*** **Pristerodontia**
**** Familia Pristerodontidae
**** Familia Oudenodontidae
**** Familia Aulacocephalodontidae
**** Familia Lystrosauridae
**** Familia Dicynodontidae
**** **Superfamilia Kannemeyeriiformes**
***** Familia Shansiodontidae
***** Familia Stahleckeriidae
***** Familia Kannemeyeriidae
*** **Diictodontia**
**** *Robertia''
**** Familia Diictodontidae
**** **Superfamilia Emydopoidea**
***** Familia Emydopidae
***** Familia Cistecephalidae
*** **Kingorioidea**
**** Familia Kingoriidae
Economía de Santa Lucía

O principal produto agrícola de Santa Lucía é a banana, responsábel por 41% das exportacións do país. Coa mudanza do sistema de preferencias da Unión Europea e a concorrencia da produción latinoamericana, a diversificación económica tornouse unha necesidade.

Os principais produtos de exportación da illa son o plátano e algúns produtos téxtiles que vende ao Reino Unido e aos Estados Unidos por un monto próximo aos US$30 millóns, case a metade das súas exportacións totais.

## Notas
Piece of Cake

***Piece of Cake*** é o cuarto álbum da banda de estadounidense de grunge Mudhoney. Gravado e editado en 1992 foi o seu primeiro álbum editado a través do selo Reprise Records.

## Lista de cancións
Camberra

**Camberra** () é a capital de Australia, e cunha poboación de 410 300 habitantes, é a maior cidade do interior do país. A cidade atópase no norte do Territorio da Capital Australiana, 280&nbsp;km ao suroeste de Sidney, e 650&nbsp;km ao nordeste de Melbourne. A territorio de Camberra foi elixido como sede da capital do país en 1908 tralo acordo entre as cidades de Sidney e Melbourne, a dúas cidades maiores de Australia. Camberra é unha cidade atípica entre as australianas, xa que foi enteiramente planificada para a súa construción. A construción da cidade comezou en 1913 seguindo o deseño do arquitecto de Chicago, Walter Burley Griffin quen gañara o concurso para o deseño da cidade. O deseño da cidade foi fortemente influenciado polo movemento da cidade do xardíns, incorporando significativas áreas de vexetación natural na cidade, o que lle valeu a Camberra o alcume de "Capital arbustiva". Aínda que o crecemento e desenvolvemento da cidade foran obstaculizados pola primeira e segunda guerra mundial e a Gran Depresión, Camberra emerxeu como unha cidade próspera trala fin da segunda guerra mundial.

miniatura|dereita|300px|Parlamento de Australia.

Como sede do goberno de Australia, en Camberra atópanse a Parlamento, o Tribunal superior de Australia e numerosas axencias e departamentos gobernamentais. Tamén constitúe a sede de moitas institucións sociais e culturais de importancia a nivel nacional. O goberno federal contribúe á maior porcentaxe do PIB do estado, e á maioría dos postos de traballo, aínda que nun nivel menor do que foi no pasado. Camberra é tamén un destino turístico popular entre os turistas internacionais e nacionais.
miniatura|dereita|300px|Academia das Ciencias

Camberra divídese en distritos:
* North Canberra, construíuse primordialmente entre as década de 1920 e 1930, medrando na de 1960, hoxe comprende 14 barrios
* South Canberra, desenvolveuse entre os anos 1920 e 1960, 13 barrios
* Woden Valley, construción desde 1963, 13 barrios
* Belconnen, construción desde 1967, 25 barrios
* Weston Creek, construción desde 1969, 8 barrios
* Tuggeranong, construción desde 1974, 19 barrios
* Gungahlin, construción desde os anos 1990, 18 barrios mais só 12 desenvolvidos ou en desenvolvemento

## Notas 
## Véxase tamén 
### Outros artigos 
* Real Casa da Moeda de Australia

### Ligazóns externas 
* Páxina oficial de Camberra
Partido Occitano

O **Partido Occitano** (en ; POC) é un partido nacionalista de Occitania. Formouse en Tolosa en 1987 da unión dalgunhas listas rexionalistas das eleccións de 1986 como *Union Occitana* de Tarn ou *Per las regionalas*, ''Los Regionalistas de l'Alta Garona*, así como os restos de Volèm Viure al País e *País Nòstre''.

## Historia
Xa en 1985 representa a Occitania na Conferencia de Nacións Sen Estado de Europa Occidental (CONSEO) onde tamén participaron o Emgann (Bretaña), MCA (Córsega), Sinn Féin (Irlanda), Herri Batasuna (País Vasco), Bloque Nacionalista Galego (Galicia) e a Crida a la Solidaritat en Defensa de la Llengua, la Cultura i la Nació Catalanes.

Tense presentado cun certo apoio ás eleccións locais, xa que dominan algunhas comunas rurais, e ás rexionais en Linguadoc e Provenza. Forma parte da Alianza Libre Europea e tense proposto facer emerxer a cuestión occitana do dominio público, e relanzar un movemento occitanista crible en favor do recoñecemento occitano.

## Programa e ideario 
Os seus campos de acción política son a economía e o autogoberno, así como a preservación da natureza occitana, na loita contra a industria nuclear e demais problemas que afectan ós occitanos.
Os principais obxectivos da nova formación política eran e son: comezar un auténtico movemento político Occitanista, por enriba de tódolos partidos e que loita por un propio goberno dos occitanos, a desalienación e concienciación da poboación occitana e facer chegar o caso occitano ó campo político.

## Resultados electorais
Nas eleccións rexionais francesas de 1992 obtén o 5,87 % dos votos na Provenza. Nas eleccións xerais francesas de 1993, obtivo o 1 % no distrito de Ais de Provença (onde tivera o 0,73 % en 1992) e o 7,12 % en Castres (1,64 % en 1992). Pero nas xerais de 1997 tan só vai obter o 1,6 % en Occitania.

## Véxase tamén
### Ligazóns externas
* Partit Occitan (en occitano)
Without You I'm Nothing

'''''Without You I'm Nothing'''* é o segundo álbum da banda inglesa de rock alternativo Placebo, editado o 3 de novembro de 1998 polo selo Virgin Records. O seu tema "Pure Morning" foi o primeiro sinxelo do grupo en ter un éxito moderado nos Estados Unidos.

O álbum foi un éxito de crítica e público, chegando ao número 7 na lista de álbums do Reino Unido e ao número 20 na lista de álbums *Heatseekers* da *Billboard* dos Estados Unidos. *Without You I'm Nothing'' chegou a ser álbum de platino no Reino Unido e de ouro en Francia e vendeu máis dun millón de copias ata a data. Do álbum xeráronse cinco sinxelos, incluíndo "Every You Every Me", "Pure Morning" e "You Don't Care About Us".

## Listaxe de cancións 
## Notas
Coquina (xeoloxía)

miniatura|Coquina.
miniatura|Coquina.
A **coquina** é unha rocha sedimentaria non completamente consolidada de orixe bioquímica, principalmente composta do mineral calcita, a miúdo incluíndo fosfato, na forma de conchas mariñas ou corais. Créase en asociación cos arrecifes mariños. Aínda que xeralmente non é referida como tal, é un subgrupo da calcaria.
Gorgonopsia

Os **Gorgonopsia** son un suborde dos terápsidos que se atopa dentro da clase synapsida. O seu nome fai referencia ás gorgonas das Mitoloxía grega, é dicir, un trío de monstros femininos de extraordinario poder, entre os que se atopaba a Medusa.

## Clasificación 
### Taxnomomía 
* **Orde Therapsida**
* **SUBORDE GORGONOPSIA**
** **Familia Gorgonopsidae**
*** *Aelurognathus*
*** *Aelurosaurus*
*** *Aloposaurus*
*** *Arctognathus*
*** *Arctops*
*** *Broomisaurus*
*** *Cephalicustroidus*
*** *Cerdorhinus*
*** *Clelandina*
*** *Cyanosaurus*
*** *Dinogorgon*
*** *Eoarctops*
*** *Galesuchus*
*** *Gorgonops*
*** *Leontocephalus*
*** *Lycaenops*
*** *Paragalerhinus*
*** *Scylacognathus*
*** *Sycosaurus*
*** **Subfamilia Gorgonopsinae**
**** *Sauroctonus*
**** *Scylacops*
*** **Subfamilia Rubidgeinae**
**** *Broomicephalus*
**** *Niuksenitia*
**** *Prorubidgea*
**** *Rubidgea*
*** **Subfamilia Inostranceviinae**
**** *Pravoslavleria*
**** *Inostrancevia*

## Na cultura popular 
Gogonopsidos teñen aparecido nalgunhas series de televisión, empregando técnicas de animación con efectos especiais, como no terceiro episodio de Camiñando entre as bestas.
Arqueoloxía submarina

A **arqueoloxía submarina** é o estudo da vida, comportamentos e culturas humanas no pasado usando os restos físicos atopados en auga salgada ou doce ou aterrados baixo o sedimento submarino. É a miúdo considerada unha rama da arqueoloxía marítima.

As localizacións de arqueoloxía submarina consisten en naufraxios (de barcos ou avións), restos de estruturas creadas na auga (coma pontes ou portos) ou sitios onde a xente viviu en terra no pasado que foron logo asolagados por auga debido a un aumento do nivel do mar ou outros fenómenos.

## Véxase tamén
* Arqueoloxía
Cynodontia

Os **Cynodontia** ou **cinodontes** foron un suborde dos terápsidos ("réptiles mamiferoides") do que evolucionaron os primeiros mamíferos, a finais do período Triásico, hai uns 200 millóns de anos.

## Clasificación 
### Taxonomía 
* **Orde Therapsida**
** **Suborde CYNODONTIA**
*** Familia Dviniidae
*** Familia Procynosuchidae
**** *Procynosuchus*
*** **Epicynodontia**
**** Familia Galesauridae
**** Familia Thrinaxodontidae
***** *Thrinaxodon*
**** **Infraorde Eucynodontia**
***** (sen rango) **Cynognathia**
****** Familia Cynognathidae
****** Familia Tritylodontidae
******* *Oligokyphus*
******* *Tritylodon*
***** (sen rango) **Probainognathia**
****** *Ecteninion*
****** Familia Chiniquodontidae
****** Familia Probainognathidae
****** Familia Trithelodontidae
****** **Mammaliaformes**

## Véxase tamén 
* Therapsida
* Réptiles

## Ligazóns externas 
### En inglés 
* Palaeos cynodonts
* Phylogeny of Cynodonts 
* Bennett 

## Galería de imaxes 

Ficheiro:Cynognathus BW.jpg|*Cynognathus*
Ficheiro:Procynosuchus BW.jpg|*Procynosuchus delaharpeae*
Ficheiro:Thrinaxodon BW.jpg|*Thrinaxodon liorhinus*
Décimo (imposto)

**Décimo** (do latín *decimus/decumus,a,um* 'décimo, décima parte') significa *a décima parte* de algo, paga voluntariamente ou a través de taxa ou imposto, normalmente para axudar a organizacións relixiosas xudaicas ou cristiás. Malia actualmente estar asociada á relixión, moitos reis na antigüidade esixían o décimo ós seus súbditos.

Hoxe, os décimos son normalmente voluntarios e pagos en diñeiro, cheque ou accións, mentres que historicamente eran pagos na forma de bens, como con produtos agrícolas. Algúns países europeos permiten con forza de lei que institucións relixiosas cobren o décimo como obrigatorio. En España foi abolido por lei en 1847.

## Na Idade Media 
Na Idade Media, os labregos entregaban un décimo das súas colleitas e os traballadores da súa produción. Estes dereitos fóronse recortando en beneficio do reino, que se foi apropiando de partes deste imposto. No reino de Castela existía, alén do décimo, outro imposto relixioso, o Voto de Santiago.

## O décimo relixioso 
### Orixe 
O décimo nas relixións abraámicas foi instituído na Lei de Moisés, estipulado para manter os sacerdotes e a tribo de Levi, que mantiña o Tabernáculo e despois o Templo, xa que eles non podían posuír herdades e territorios como as outras tribos. Estes cartos tamén se usaban para asistir a orfos, viúvas e pobres. Despois da destrución do Templo no ano 70 DC, a clase sacerdotal e os sacrificios foron desmantelados, así que os rabinos pasaron a recomendar que os xudeus contribuísen en obras caritativas.

En ningún lugar da Biblia hai referencias de numerarios como décimos e si a alimentos. Cando se refire a numerarios é especificamente para ofertas.

O Papa Bieito XVI extinguiu o termo "décimos" do quinto Mandamento da Igrexa, conforme o Compendio do Catecismo da Igrexa católica promulgado por el o 28 de xuño de 2005. O Quinto Mandamento agora é así: "Atender ás necesidades materiais da Igrexa, cada cal segundo as súas propias posibilidades".

### Décimos e décimo 
Até hai ben pouco tempo, o quinto Mandamento da Igrexa católica era: "Pagar décimos conforme o costume". Aqueles "décimos" sen artigo definido ("o" décimo) nunca representaron a décima parte; por convención, reforzada pola expresión "conforme o costume", enténdese en realidade toda a recadación da parroquia como sempre o foi, ou sexa, dereitos de estola ou dereitos de pé de altar ou décimos directos, bens.

### Cando terminou o décimo? 
Acabou con Xesús que, como Sacerdote segundo a orde de Melquisedec, abrogou o sacerdocio levítico, ou sexa, todos os seus sacrificios, décimos, leis e prácticas habituais; segundo explica o propio San Paulo: salvo que sexa o sacerdocio, é necesario que se mude tamén a lei. (Hebr VII, 12)

## Véxase tamén 
* diñeiro
* zakat

### Ligazóns externas 
* Os Mandamentos da Igrexa - onde o Papa Bieito XVI extinguiu o termo décimos
* Projeto Renasce Brasil - A entrega do décimo non é dar 10% mas si un terzo dos 10%!
* Portal Novo Caminho - Estudo "Um Cristão deve pagar o dízimo?"
* Portal JesusVoltara - Breve estudo sobre o décimo
* Décimos - artigo católico - Libro oriente
Therocephalia

Os **therocephalia** ou **terocéfalos** son unha liñaxe extinta dos terápsidos que viviron entre o Permiano e o Triásico. O nome "cabeza de besta" provén das súas longas caveiras, xunto cos seus dentes, falan de que foron exitosos carnívoros.

## Clasificación 
### Taxonomía 
Orde **Therapsida**
* Suborde **Therocephalia**
** Familia Lycosuchidae
** Scylacosauria van den Heever, 1994
*** Familia Scylacosauridae
*** Infraorde **Eutherocephalia**
**** Familia Akidnognathidae (=Annatherapsididae, Euchambersiidae, Moschorhinidae)
**** Familia Hofmeyriidae
**** Familia Whaitsiidae
**** Superfamilia Baurioidea
***** Familia Ictidosuchidae
***** Familia Ictidosuchopsidae
***** Familia Regisauridae
***** Familia Lycideopsidae
***** Familia Ericiolacertidae
****** *Ericiolacerta*
***** Familia Bauriidae
****** Subfamilia Nothogomphodontinae
****** Subfamilia Bauriinae
Accursio

[miniatura|dereita|O sarcófago de Accursio e do seu fillo [Francesco d'Accorso en Boloña-]]
**Accursio** ou **Accorso di Bagnolo**; nado en Impruneta ca. 1182 e finado en Boloña o 1263, foi un xurista italiano.

## Traxectoria
É notábel pola súa organización das glosas, comentarios medievais sobre as codificacións do dereito de Xustiniano, o *Corpus Iuris Civilis*. Recompilou preto de 100&nbsp;000 glosas, o texto completo do *Corpus iuris civilis*, chamada a *Glosa ordinaria ou magistralis* ou *Magna glosa*, fundamento do dereito europeo.

## Vida persoal
Foi pai do tamén xurista Francesco d'Accorso, quen ademais é personaxe da Divina Comedia de Dante.
Río Vaa

O **río Vaa** nace ós pés do castro de Brión, na parroquia de Leiloio e atravesa o concello de Malpica de Bergantiños.

## Curso 
Percorre o concello de leste a oeste, pasando por Leiloio, Cerqueda e moi preto das Torres de Mens. Desemboca no mar formando a depresión de Beo pola ría de Esteiro.
Río Calvar

O **río Calvar** é un afluente do río Anllóns pola súa marxe esquerda.

## Descrición 
O Calvar nace no concello de Coristanco, da unión dos regos da Bordeseca e da Uceira.
Pasa pola Agualada, Santa Baia de Castro, Valenza, San Xusto e Cereo, todas elas parroquias de Coristanco. Recibe augas do río Vao pola marxe dereita, e do Grelo e o Rodís pola esquerda.

## Véxase tamén 
### Outros artigos 
* Lista de ríos de Galicia
Calvar

O topónimo galego **Calvar** pode referirse a: 
***O Calvar**, lugar da parroquia de Domaio, no concello de Moaña;
***río Calvar**, no concello de Coristanco, afluente do río Anllóns.

Amais, segundo o censo do ano 2000 o apelido **Calvar** tiña 1327 ocorrencias en Galicia, destacando no concello de Vilaboa (2,29 % da poboación, sendo o quinto apelido máis frecuente do concello) e Moaña (0,58 %). Pode referirse a:

***Manuel Borxa Calvar Simón**, futbolista galego, máis coñecido como **Capi** (n. 1981);
***Carmen Gallego Calvar**, política galega (n. 1966);
***Santiago Cortegoso Calvar**, dramaturgo e músico galego (n. 1974).

## Notas
Sisto Fernando de Borbón-Parma

**Sisto Fernando de Borbón-Parma**, (en ) nado en Wartegg o 1 de agosto de 1886 e finado en París o 14 de marzo de 1934, foi o décimo cuarto fillo de Roberto I de Borbón-Parma e o segundo de María Antonia de Portugal.

## Traxectoria 
Durante a primeira guerra mundial, e ata 1917 actuou como mediador de paz entre Francia e o Imperio Austrohúngaro, onde era emperatriz a súa irmá Zita de Borbón-Parma, muller de Carlos I de Austria. Ditas negociacións non chegaron a bo porto e a guerra continuou ata o ano seguinte.

O 14 de marzo de 1919 casou en París con Hedwige de La Rochefoucauld, filla do Duque Armando de Doudeauville e maila súa esposa, a Princesa Luisa Radziwill. En 1922 tiveron unha filla, a princesa Isabel María Antonieta Luisa Hedwig.

## Notas
A Sariña, Chantada

**San Vicente da Sariña** é unha parroquia do concello de Chantada, situada preto da ribeira do río Miño, a 2&nbsp;km da ponte de Portotide, e a 6&nbsp;km da vila de Chantada. No ano 2019 tiña 26 habitantes distribuídos en 1,14  km², segundo datos do INE e do IGE, deles 22 eran homes e 22 eran mulleres.

## Economía 
As principais actividades desta parroquia baséanse na explotación dos recursos naturais propios desta terra; así, os seus habitantes dedicáronse dende sempre á venda de produtos naturais como os tomates, patacas, froita de tempada etc, nas feiras e mercados máis próximos e coñecidos, como son os de Chantada e Escairón, aínda que tamén existe actividade gandeira e sobre todo vitivinícola, debido en gran parte á cultura do viño promovida pola proximidade da coñecida Ribeira Sacra lucense.

Pódese apreciar certa actividade artesá, pois era a xente da parroquia quen facía coas súas propias mans as cestas para a recollida das uvas na vendima ou as olas de vimbio.

## Patrimonio 
A pesar de se tratar dunha pequena parroquia, destaca a súa fermosa igrexa, coñecida como **Igrexa de Santa María da Sariña**. Construída na primeira metade do século XVIII, presenta planta e ábsida rectangulares. Os muros son de cantaría de granito e a cuberta a dúas augas. A fachada, que se remata cunha espadana de dous vans, responde a características barrocas, cun frontón partido pola espadana e un gran óculo central. No lado norte atopamos un altar exterior pegado ó muro, cunha imaxe da Virxe sobre un podio, todo isto en pedra. Dentro impresiona o maxestoso altar que a domina. Esta igrexa xurdiu en principio como unha ermida de peregrinación. Era coñecida ata hai ben pouco a romaría do día 9 de setembro, que actualmente vai a menos a pesar dos esforzos dos escasos párrocos para atender as numerosas parroquias da zona.

## Galería de imaxes 

Ficheiro:A SariñaAltarMuroNort.jpg|Altar no muro norte.
Ficheiro:A SariñaDetalle1.jpg|Talla sobre pórtico.
Ficheiro:A SariñaTallaCapelaExterior.jpg|Talla na capela exterior.
Ficheiro:A SariñaVistas.jpg|Vistas da Sariña.

## Lugares e parroquias 
### Lugares da Sariña 
### Parroquias de Chantada 
## Véxase tamén 
### Outros artigos 
* Lugares de Chantada

## Notas